|  |
| --- |
|  grb-rh  |
|  |
|  |
|

|  |  |
| --- | --- |
| grb | **REPUBLIKA HRVATSKA****ZAGREBAČKA ŽUPANIJA**Upravni odjel za poljoprivredu,ruralni razvitak i šumarstvo |

 |

**U P U T E Z A P O D N O S I T E LJ E**

**prijava za dodjelu potpora male vrijednosti sukladno Programu** **poticanja razvoja poljoprivrede, šumarstva i ruralnog prostora Zagrebačke županije u 2019. godini**

**I. CILJEVI I PRIORITETI PROGRAMA**

Programom poticanja razvoja poljoprivrede, šumarstva i ruralnog prostora Zagrebačke županije u 2019. godini predviđena su tri cilja potpore ruralnom razvoju koja se žele doseći:

* Konkurentnost poljoprivrede;
* Održivo upravljanje prirodnim resursima i klimatskim promjenama;
* Uravnoteženi teritorijalni razvoj ruralnih područja.

Vezano uz navedene ciljeve definirani su i glavni prioriteti za planiranje ruralnog razvoja koji obuhvaćaju poticanje znanja i inovacija u poljoprivredi, šumarstvu i ruralnim područjima, povećanje konkurentnosti svih poljoprivrednih djelatnosti i povećanje održivosti gospodarstava, promicanje organizacije prehrambenog lanca i upravljanja rizicima u poljoprivredi, obnavljanje, očuvanje i poboljšanje ekosustava ovisnih o poljoprivredi i šumarstvu, promicanje učinkovitosti resursa i pomaka prema klimatski elastičnom gospodarstvu s niskom emisijom ugljika u poljoprivrednom, prehrambenom i šumarskom sektoru, te promicanje socijalne uključenosti, smanjenja siromaštva i gospodarskog razvoja u ruralnim područjima.

**II. UVJETI PRIJAVE**

**a) Prihvatljivi Podnositelji su:**

* poduzetnici, fizičke i pravne osobe upisane u Upisnik poljoprivrednih gospodarstva u Zagrebačkoj županiji najkasnije do 31. prosinca 2018. godine koji imaju prebivalište, odnosno sjedište na području Zagrebačke županije ili,
* poduzetnici, fizičke i pravne osobe upisane u Upisnik šumoposjednika najkasnije do 31. prosinca 2018. godine koji imaju prebivalište, odnosno sjedište na području Zagrebačke županije ili,
* poduzetnici, fizičke i pravne osobe s područja Zagrebačke županije upisane u Upisnik/registar djelatnosti za koju traže potporu ili,
* proizvođačke grupe i organizacije registrirane sukladno Zakonu o uređenju tržišta poljoprivrednih proizvoda sa sjedištem na području Zagrebačke županije,

a koji se prema važećim zakonskim propisima svrstavaju u rang mikro, malih i srednjih poduzeća.

**b) Kategorije Korisnika su:**

* **"profesionalni poljoprivrednik"** je Korisnik koji je, ako je fizička osoba, upisan u Registar poreznih obveznika po osnovi poljoprivrede i obveznik plaćanja doprinosa za zdravstveno i mirovinskoosiguranje, odnosno ako je pravna osoba, ima najmanje jednog zaposlenika prema satima rada u godišnjem financijskom izvještaju poduzetnika za zadnje odobreno računovodstveno razdoblje,
* **"ekološki poljoprivrednik"** je Korisnik koji je upisan u Upisnik subjekata u ekološkoj proizvodnji i posjeduje Potvrdnicu o ekološkoj proizvodnji ili Potvrdnicu o proizvodnji u prijelaznom razdoblju za proizvodnju za koju traži potporu,
* **"mladi poljoprivrednik"** je Korisnik koji zadovoljava uvjete "profesionalni poljoprivrednik" i ako je fizička osoba, nije stariji od 40 godina (dan prije navršavanja 41 godine starosti) na dan podnošenja Zahtjeva za potporu, odnosno ako je pravna osoba - trgovačko društvo kod koje u trenutku podnošenja zahtjeva za potporu odgovorna osoba trgovačkog društva ispunjava uvjete mladog poljoprivrednika fizičke osobe, a ujedno je i vlasnik najmanje 50 % temeljnog kapitala trgovačkog društva.

**c) Prihvatljiva ulaganja:**

Prihvatljiva ulaganja za dodjelu potpora su ona koje kumulativno ispunjavaju sljedeće uvjete:

* provodi ih prihvatljiv Korisnik,
* odnose se na jednu od prihvatljivih aktivnosti unutar mjera Javnog poziva,
* realiziraju se na području Zagrebačke županije ili Grada Zagreba,
* iznos ukupnih prihvatljivih troškova ne smije biti niži od iznosa minimalnog ulaganja, gdje je to propisano,
* prihvatljivi troškovi moraju biti u skladu s Javnim pozivom i nastali u razdoblju od 1. prosinca 2018. do 30. studenoga 2019. izuzev troškova za Mjeru 5. (Legalizacija zgrada poljoprivredne namjene) i Mjeru 12. (Premija osiguranja i sanacija šteta) gdje su prihvatljivi troškovi nastali i prije navedenog razdoblja, ali su uvjeti za ostvarenje potpore nastali tijekom navedenog razdoblja te Podmjera 6.1. (Uzgoj steonih junica), 8.3. (Održiva proizvodnja kravljeg mlijeka na području Općine Žumberak i Općine Krašić), 8.4. (Održiva proizvodnja kozjeg mlijeka), 8.5. (Održiv uzgoj pčelinjih zajednica), 9.4. (Konzultantske usluge prijave projekata na EU natječaje) i Mjere 13. (Analiza tla) koje se po prvi puta provode u 2019. godini (nove mjere) kod kojih su uvjeti za ostvarivanje potpore nastali u razdoblju od 1. siječnja 2019. do 30. studenoga 2019.,
* prihvatljivi troškovi podmireni su u cijelosti, što se dokazuje ovisno o načinu plaćanja:
* gotovinsko plaćanje – preslika fiskaliziranog gotovinskog računa ispostavljenog na Korisnika
* bezgotovinsko plaćanje - preslika računa ispostavljenog na Korisnika plaćenog s poslovnog (ŽIRO) računa Korisnika (bankovni izvod)
* kompenzacija – preslika ovjerene izjave o kompenzaciji svih sudionika kompenzacije i svih računa uključenih u kompenzaciju
* cesija – preslika računa ispostavljenog na Korisnika, ugovora o cesiji i dokaza o plaćanju tražbine cesionara cedentu (bankovni izvod)
* asignacija - preslika računa ispostavljenog na Korisnika, ugovora o asignaciji i dokaza o plaćanju tražbine asignata asignataru (bankovni izvod)
* kredit - preslika računa ispostavljenog na Korisnika plaćenog s poslovnog (ŽIRO) računa Korisnika ili kreditnog računa Korisnika (bankovni izvod)
* leasing - preslika računa ispostavljenog na Korisnika leasinga i Ugovora o financijskom leasingu
* nisu financirana iz drugih izvora Proračuna Zagrebačke županije ili ostalih davatelja državnih potpora.

Potpora iz mjere 6. i mjere 8., podmjera 8.1., 8.3. i 8.4. ostvaruje se isključivo na temelju dokaza ovlaštenih institucija o brojnom stanju životinja, površini poljoprivrednog zemljišta ili drugim brojčanim pokazateljima.

Porez na dodanu vrijednost (PDV) nije prihvatljivo Ulaganje, osim ukoliko Korisnik ne može tražiti njegov povrat u skladu s važećom zakonskom legislativom.

Najviši ukupni godišnji iznos županijske potpore male vrijednosti u poljoprivredi, ruralnom razvoju i šumarstvu u Zagrebačkoj županiji u 2019. godini koju jedan korisnik može ostvariti iznosi 150.000,00 kuna.

Sukladno Uredbi Komisije (EZ) broj 1407/2013 ukupan iznos potpora male vrijednosti koji je dodijeljen pojedinom korisniku ne smije prijeći protuvrijednost od 200.000,00 EUR tijekom bilo kojeg razdoblja od tri fiskalne godine (Mjera 2., 4. i 7.).

Sukladno Uredbi Komisije (EZ) broj 1408/2013 i Uredbi Komisije (EU) broj 316/2019 ukupan iznos potpora male vrijednosti koji je dodijeljen pojedinom korisniku ne smije prijeći protuvrijednost od 20.000,00 EUR tijekom bilo kojeg razdoblja od tri fiskalne godine (Mjera 1., 3., 5., 6., 8., 9., 11., 12. i 13.).

Gornja granica ukupnog iznosa potpora male vrijednosti koji je dodijeljen pojedinom korisniku iz članka 3. Uredbe Komisije (EZ) broj 1407/2013 i članka 3. Uredbe Komisije (EZ) broj 1408/2013 primjenjuje se bez obzira na oblik potpora *de* *minimis* ili na cilj koji se namjerava postići neovisno o tome financira li se potpora u cijelosti ili djelomično iz sredstava koja su podrijetlom iz Europske unije.

Korisnik kojem Zagrebačka županija odobri potporu iz točke 5., podtočke 1., 2. i 7. ovog Javnog poziva, dužan je označiti predmet ulaganja u roku od 30 dana u skladu s uputama navedenim u Prilogu 1., koji je sastavni dio Javnog poziva za dodjelu potpora male vrijednosti u poljoprivredi, ruralnom razvoju i šumarstvu u Zagrebačkoj županiji u 2019. godini.

**d) Prihvatljive aktivnosti i troškovi**

Prihvatljive aktivnosti unutar mjera su:

1. **ULAGANJA U PRIMARNU POLJOPRIVREDNU PROIZVODNJU**
	1. SEKTOR POVRĆARSTVA (uključujući proizvodnju jagoda i gljiva) I CVJEĆARSTVA (uključujući proizvodnju ljekovitog i začinskog bilja)
		1. građenje novih i/ili rekonstrukcija postojećih zatvorenih/zaštićenih proizvodnih objekata za uzgoj povrća (uključujući jagode i gljive) i cvijeća (uključujući ljekovito i začinsko bilje) najmanje površine 500 m2,
		2. nabava certificiranog sadnog materijala višegodišnjeg bilja (jagoda, ljekovitog i začinskog bilja),
		3. nabava/građenje nove proizvodne opreme:
			1. sustavi za navodnjavanje (uključujući gradnju mikroakumulacija, bušenje bunara i uređenje vodozahvata) i gnojidbu (fertirigaciju),
			2. sustavi za dodatno osvjetljenje i zasjenjivanje,
			3. sustavi za poboljšanje mikroklimatskih uvjeta (reguliranje temperature, vlage, atmosfere),
			4. proizvodni stolovi i police,
			5. pokrovna folija,
		4. nabava nove opreme za pripremu vlastitog povrća (uključujući jagode i gljive) i cvijeća (uključujući ljekovito i začinsko bilje) za prvu prodaju veletrgovcima ili prerađivačima (oprema za berbu, skladištenje, hlađenje, čišćenje, sušenje, zamrzavanje, sortiranje i pakiranje),
		5. građenje i/ili rekonstrukcija putne mreže unutar gospodarstva.
	2. SEKTOR VOĆARSTVA
		1. podizanje novih i/ili rekonstrukcija postojećih višegodišnjih nasada (priprema tla (uklanjanje višegodišnjeg raslinja i površinsko ravnanje), nabava i sadnja certificiranog sadnog materijala, nabava i postavljanje armature i ograde) na površini od najmanje 0,25 ha,
		2. nabava/građenje nove proizvodne opreme:
			1. sustavi za navodnjavanje (uključujući gradnju mikroakumulacija, bušenje bunara i uređenje vodozahvata i gnojidbu (fertirigaciju),
			2. sustavi za zaštitu od padalina (tuča, kiša, mraz),
		3. nabava nove opreme za pripremu vlastitog voća za prvu prodaju veletrgovcima ili prerađivačima (oprema za berbu, skladištenje, hlađenje, čišćenje, sušenje, zamrzavanje, sortiranje i pakiranje).
	3. SEKTOR VINOGRADARSTVA I VINARSTVA
		1. podizanje novih i/ili rekonstrukcija postojećih nasada (priprema tla (uklanjanje višegodišnjeg raslinja i površinsko ravnanje), analiza tla, nabava i sadnja certificiranog sadnog materijala, nabava i postavljanje armature i ograde) na površini od najmanje 0,25 ha,
		2. nabava/građenje nove proizvodne opreme:
			1. sustavi za navodnjavanje (uključujući gradnju mikroakumulacija, bušenje bunara i uređenje vodozahvata i gnojidbu (fertirigaciju),
			2. sustavi za zaštitu od padalina (tuča, kiša, mraz).
	4. SEKTOR STOČARSTVA
		1. građenje i/ili rekonstrukcija kapaciteta za sakupljanje i odlaganje stajskog gnoja, gnojovke i gnojnice,
		2. građenje i/ili rekonstrukcija gospodarskih objekta na farmi (za uzgoj i držanje životinja, skladištenje poljoprivrednih strojeva i hrane za životinje s pripadajućom opremom),
		3. muzna oprema, mljekovodi i oprema za hlađenje i skladištenje mlijeka,
		4. građenje i/ili rekonstrukcija putne mreže unutar gospodarstva.
2. **ULAGANJA U MODERNIZACIJU I POVEĆANJE KONKURENTNOSTI PODUZETNIKA U PRERADI I STAVLJANJU NA TRŽIŠTE POLJOPRIVREDNIH I PREHRAMBENIH PROIZVODA**
	1. SEKTOR POVRĆARSTVA (uključujući proizvodnju jagoda i gljiva) I CVJEĆARSTVA (uključujući proizvodnju ljekovitog i začinskog bilja)
		1. nabava nove opreme za pripremu vlastitog povrća (uključujući jagode i gljive) i cvijeća (uključujući ljekovito i začinsko bilje) za prodaju potrošačima na prodajnom mjestu (oprema za berbu, skladištenje, hlađenje, čišćenje, sušenje, zamrzavanje, sortiranje i pakiranje),
		2. nabava nove opreme za doradu i preradu povrća i cvijeća i njegovo stavljanje na tržište.
	2. SEKTOR VOĆARSTVA
		1. nabava nove opreme za pripremu vlastitog voća za prodaju potrošačima na prodajnom mjestu (oprema za berbu, skladištenje, hlađenje, čišćenje, sušenje, zamrzavanje, sortiranje i pakiranje),
		2. nabava nove opreme za doradu i preradu voća i njegovo stavljanje na tržište.
	3. SEKTOR VINOGRADARSTVA I VINARSTVA
		1. nabava nove opreme za doradu i preradu grožđa, proizvodnju i čuvanje vina te njegovo stavljanje na tržište.
	4. SEKTOR STOČARSTVA
		1. nabava nove opreme za preradu i stavljanje na tržište mlijeka i mliječnih proizvoda, pčelinjih proizvoda, jaja i riba.
3. **EDUKACIJA I STRUČNO OSPOSOBLJAVANJE**

Potpora za edukaciju i stručno osposobljavanje za rad u poljoprivredi i na gospodarstvu/kućanstvu odnosi se na pohađanje tečajeva potrebnih za bavljenje određenom proizvodnjom ili uslugom na poljoprivrednom gospodarstvu, stručno osposobljavanje po posebnim programima, zakonski obvezno stručno osposobljavanje vezano uz poljoprivrednu i šumarsku proizvodnju te sudjelovanje na kongresima, stručnim skupovima, radionicama, okruglim stolovima ili sl..

1. **RAZVOJ PROIZVODNJE I MARKETING PROIZVODA**
	1. Označavanje i certificiranje proizvoda
		1. uvođenje i obnavljanje standarda i sustava kontrole kvalitete u poljoprivrednu proizvodnju (HACCP, GLOBALGAP, ISO, Vodič dobre higijenske prakse u preradi poljoprivrednih i prehrambenih proizvoda i ostale oznake koje utječu na povećanje kvalitete i sigurnosti hrane),
		2. stručni nadzor i ocjena sukladnosti u ekološkoj poljoprivrednoj proizvodnji i/ili ekološkoj poljoprivrednoj proizvodnji u prijelaznom razdoblju.
	2. Promocija proizvoda
		1. opremanje proizvoda,
		2. priprema za izradu promotivnog materijala,
		3. oglašavanje,
		4. web stranica,
		5. nastup na tržištu i sajmovima.
2. **LEGALIZACIJA ZGRADA POLJOPRIVREDNE NAMJENE**
	1. Geodetski snimak izvedenog stanja, koji je izradio i ovjerio ovlašteni inženjer geodezije ili koji je izradila pravna osoba registrirana za obavljanje stručnih geodetskih poslova i ovjerio ovlašteni inženjer geodezije,
	2. Arhitektonski snimak izvedenog stanja, koji je izradio ovlašteni arhitekt.
3. **UNAPREĐENJE I OČUVANJE GENETSKOG POTENCIJALA U STOČARSTVU**
	1. Uzgoj steonih junica
	2. Uzgoj i držanje izvornih i zaštićenih pasmina domaćih životinja (kobila i pastuha hrvatski posavac i hrvatski hladnokrvnjak, krmača i nerasta turopoljske svinje te matičnog jata zagorskog purana i kokoši hrvatice) definirane u Popisu izvornih i zaštićenih pasmina i sojeva domaćih životinja.
4. **ULAGANJE U RAZVOJ NEPOLJOPRIVREDNIH DJELATNOSTI I USLUGA NA RURALNOM PODRUČJU**
	1. Kapaciteti za prijem gostiju na poljoprivrednom gospodarstvu (vinotočja, kušaonice - sira, meda, rakija, suhomesnatih proizvoda i sl.),
	2. Objekti/prodajna mjesta za prodaju vlastitih poljoprivredno-prehrambenih proizvoda na poljoprivrednom gospodarstvu i/ili vlastitim maloprodajnim mjestima.
5. **KOMPENZACIJA OTEŽANIH UVJETA GOSPODARENJA U POLJOPRIVREDI**
	1. Očuvanje i održavanje prirodnih livada i pašnjaka na području Žumberka,
	2. Uređenje pašnjaka u stočarskoj proizvodnji,
	3. Održiva proizvodnja kravljeg mlijeka na području Općine Žumberak i Općine Krašić,
	4. Održiva proizvodnja kozjeg mlijeka,
	5. Održiv uzgoj pčelinjih zajednica.
6. **POTPORA ZA IZRADU DOKUMENTACIJE** **ZA NOVE PROJEKTE U POLJOPRIVREDI, ŠUMARSTVU I RURALNOM RAZVOJU I PRIJAVU NA EU NATJEČAJE**
	1. Izrada poslovnog plana/investicijske studije;
	2. Izrada studije izvodljivosti;
	3. Izrada projektno-tehničke dokumentacije (arhitektonski elaborat, tehnološki projekt, geodetski elaborat);
	4. Konzultantske usluge prijave projekata na EU natječaj.
7. **ULAGANJA U SEKTORU ŠUMARSTVA**

Nabava sitne mehanizacije, odnosno motornih pila, motornih kosa, motornih čistača i/ili kresača grana za čišćenje i uzgojne radove u šumarstvu.

1. **ULAGANJA U OKRUPNJAVANJE I SREĐIVANJE POLJOPRIVREDNOG I/ILI ŠUMSKOG ZEMLJIŠNOG POSJEDA**

Kupnja poljoprivrednoga i/ili šumskog zemljišnog posjeda, imovinski-pravno sređenog, u cilju okrupnjavanja vlastitog poljoprivrednog i/ili šumskog zemljišnog posjeda i unapređenja poljoprivredne proizvodnje.

1. **PREMIJA OSIGURANJA I SANACIJA ŠTETA**

Potpora za plaćenu premiju osiguranja usjeva, sjemenskog i sadnog materijala, povrća, cvijeća, višegodišnjih nasada, staklenika, plastenika, rasplodne stoke i kokoši nesilica u visini 25%-tnog iznosa od uplaćene premije za tekuću godinu odnosi se na policu osiguranja za tekuću godinu od rizika mraza, tuče, suše, požara i udara groma, olujnih vjetrova, gubitka kvalitete voća i povrća, bolesti i uginuća životinja.

1. **ANALIZA TLA**

Potpora za analizu tla odobrit će se poljoprivrednom gospodarstvu koje je u tekućoj godini izvršilo i platilo navedenu analizu.

Prihvatljivi troškovi su troškovi za radove, opremu i usluge za projekt, koji se odnose na ovdje navedene prihvatljive aktivnosti. Prilikom izračuna postotka troškova uzimaju se u obzir isključivo prihvatljivi troškovi za namjene navedene u ovim Uputama.

**d) Neprihvatljivi troškovi**

* Porez na dodanu vrijednost (PDV) nije prihvatljivo Ulaganje, osim ukoliko Korisnik ne može tražiti njegov povrat u skladu s važećom zakonskom legislativom;
* Svi ostali troškovi nastali provedbom projekta koji nisu navedeni kao prihvatljivi.

**III. VRSTE I INTENZITET POTPORA**

|  |  |  |  |  |  |
| --- | --- | --- | --- | --- | --- |
| **Naziv mjere/podmjere** | **Prihvatljivi troškovi/aktivnosti** | **Opći uvjeti** | **Intenzitet potpore/****Najviši iznos (kn)** | **Specifični uvjeti Ograničenja** | **Obrazac** |
| 1. Primarna poljoprivredna proizvodnja | 1.1. Sektor povrćarstva i cvjećarstva | 1.1.1. Građenje novih i/ili rekonstrukcija postojećih zatvorenih/zaštićenih proizvodnih objekata za uzgoj povrća i Cvijeća najmanje površine 500 m21.1.2. Nabava certificiranog sadnog materijala višegodišnjeg bilja1.1.3. Nabava/građenje nove proizvodne opreme1.1.4. Nabava nove opreme za pripremu vlastitog povrća i cvijeća za prvu prodaju veletrgovcima ili prerađivačima1.1.5. Građenje i/ili rekonstrukcija putne mreže unutar gospodarstva | Vrijednost ulaganja u pojedinom sektoru iznosi najmanje 30.000,00 kn | do 30% /do 80.000,00do 50% /do 150.000,00do 50% /do 150.000,00do 70% /do 150.000,00 | Konvencionalni poljoprivrednikProfesionalni poljoprivrednikEkološki poljoprivrednikMladi poljoprivrednik | 1. |
| 1.2. Sektor voćarstva | 1.2.1. Podizanje novih i/ili rekonstrukcija postojećih višegodišnjih nasada na površini od najmanje 0,25 ha 1.2.2. Nabava/građenje nove proizvodne opreme1.2.3. Nabava nove opreme za pripremu vlastitog voća za prvu prodaju veletrgovcima ili prerađivačima |
| 1.3. Sektor vinogradarstva i vinarstva | 1.3.1. Podizanje novih i/ili rekonstrukcija postojećih višegodišnjih nasada na površini od najmanje 0,25 ha1.3.2. Nabava/građenje nove proizvodne opreme |
| 1.4. Sektor stočarstva | 1.4.1. Građenje i/ili rekonstrukcija kapaciteta za sakupljanje i odlaganje stajskog gnoja, gnojovke i gnojnice1.4.2. Građenje i/ili rekonstrukcija gospodarskih objekta na farmi (za uzgoj i držanje životinja, skladištenje poljoprivrednih strojeva i hrane za životinje s pripadajućom opremom1.4.3. Muzna oprema, mljekovodi i oprema za hlađenje i skladištenje mlijeka1.4.4. Građenje i/ili rekonstrukcija putne mreže unutar gospodarstva |
| 2. Prerada i trženje | 2.1. Sektor povrćarstva i cvjećarstva | 2.1.1. Nabava nove opreme za pripremu vlastitog povrća i cvijeća za prodaju potrošačima na prodajnom mjestu2.1.2. Nabava nove opreme za doradu i preradu povrća i cvijeća i njegovo stavljanje na tržište | 2. |
| 2.2. Sektor voćarstva | 2.2.1. Nabava nove opreme za pripremu vlastitog voća za prodaju potrošačima na prodajnom mjestu2.2.2. Nabava nove opreme za doradu i preradu voća i njegovo stavljanje na tržište |
| 2.3. Sektor vinogradarstva i vinarstva | 2.3.1. Nabava nove opreme za doradu i preradu grožđa, proizvodnju i čuvanje vina te njegovo stavljanje na tržište |
| 2.4. Sektor stočarstva | 2.4.1. Nabava nove opreme za preradu i stavljanje na tržište mlijeka i mliječnih proizvoda, pčelinjih proizvoda, jaja i riba |
| **Naziv mjere/podmjere** | **Prihvatljivi troškovi/aktivnosti** | **Opći uvjeti** | **Intenzitet potpore/****Najviši iznos (kn)** | **Specifični uvjeti Ograničenja** | **Obrazac** |
| 3. Edukacija i stručno osposobljavanje | Pohađanje tečajeva potrebnih za bavljenje određenom proizvodnjom ili uslugom na poljoprivrednom gospodarstvuZakonski obvezno stručno osposobljavanje vezano uz poljoprivrednu i šumarsku proizvodnju te sudjelovanje na kongresima, stručnim skupovima, radionicama, okruglim stolovima ili sl. | Obavljeno osposoblja-vanje | 30%-70% /1.000,00 – 3.000,00 | Najviše 5.000,00po gospodarstvu | 3. |
| 4. Razvoj proizvodnje i marketing proizvoda | 4.1. Označavanje i certificiranje proizvoda | * + 1. Uvođenje i obnavljanje standarda i sustava kontrole kvalitete u poljoprivrednu proizvodnju
		2. Stručni nadzor i ocjene sukladnosti u ekološkoj poljoprivrednoj proizvodnji i/ili ekološkoj poljoprivrednoj proizvodnji u prijelaznom razdoblju
 | Važeći dokaz/ potvrda/ potvrdnica/ upisnik  | 30-70%/10.000,00 -30.000,00 po pojedinoj podmjeri | Najviše do 50.000,00 kn po korisniku za mjeru 4.1. | 4.1. |
| 4.2. Promocija proizvoda | * + 1. Opremanje proizvoda (idejno rješenje, dizajn, grafička priprema za znak, etiketu i prateću ambalažu za proizvod)
		2. Priprema za izradu promotivnog materijala (baner, letak, brošura, katalog, plakat, posjetnica, film, DVD, majice, kape, olovke i ostali materijali koji se koriste u promotivne svrhe)
		3. Oglašavanje na društvenim mrežama, televiziji, radiju i/ili u tiskanim medijima
		4. Web stranica (izrada/dizajn, ili redizajn web stranice, trošak domene, web hostinga i održavanja)
		5. Nastup na tržištu i sajmovima (trošak kotizacije za sajam/izložbu, trošak promocije u sajmenom katalogu, trošak najma i uređenja izložbeno-prodajnog prostora, trošak kotizacije i trošak slanja uzoraka na inozemna ocjenjivanje/izložbe, smještaj i putni troškovi)
 | Prihvatljiv je samo trošak idejnog rješenja, dizajna, i grafičke pripreme za tisak/izradu | 30-70%/10.000,00 – 30.000,00 po podmjeri 4.2.1./2/3/4,odnosno 20.000,00 po podmjeri 4.2.5. | Troškovi smještaja i puta mogu iznositi do 30% ukupnih prihvatljivih troškovaNajviše do 50.000,00 kn po korisniku za mjeru 4.1. | 4.2. |
| 5. Legalizacija zgrada poljoprivredne namjene | Geodetski snimak izvedenog stanja, koji je izradio i ovjerio ovlašteni inženjer geodezije ili koji je izradila pravna osoba registrirana za obavljanje stručnih geodetskih poslova i ovjerio ovlašteni inženjer geodezijeArhitektonski snimak izvedenog stanja, koji je izradio ovlašteni arhitekt | Ishođeno Rješenje o izvedenom stanju  | 30-70%/30.000,00 – 60.000,00 | Raščlanjeni troškovi legalizacije zgrada poljop. namjene | 5. |
| 6. Unapređenje i očuvanje genetskog potencijala | 6.1. Uzgoj steonih junica | Po steonoj junici dokazane uzgojne vrijednosti (nakon prvog teljenja) u tekućoj godini | Životinja dokazane uzgojne vrijednosti | 1.000,00 kn/junici 5.000,00 – 15.000,00 kn/gosp. |  | 6.1. |
| 6.2. Uzgoj i držanje izvornih i zaštićenih pasmina domaćih životinja | 6. Unapređenje i očuvanje genetskog potencijala (kobila i pastuha hrvatski posavac i hrvatski hladnokrvnjak, krmača i nerasta turopoljske svinje te matičnog jata zagorskog purana i kokoši hrvatice) | Životinja upisana u matičnu knjigu | 500,00/konju150,00/svinji30,00/kljunu | Najviše 20.000,00po korisniku | 6.2. |
| **Naziv mjere/podmjere** | **Prihvatljivi troškovi/aktivnosti** | **Opći uvjeti** | **Intenzitet potpore/****Najviši iznos (kn)** | **Specifični uvjeti Ograničenja** | **Obrazac** |
| 7. Ulaganje u razvoj nepoljoprivrednih djelatnosti i usluga na ruralnom području | 7.1. Smještajni kapaciteti i kapaciteti za prijem gostiju na poljoprivrednom gospodarstvu (vinotočja, kušaonice) | Nabava gotovih montažnih elemenata i građevinskog materijala za izgradnju vanjskih i unutarnjih zidova, krovnog pokrova, dimnjaka s priključkom, toplinske fasade, limarskih radova, vanjske stolarije, prozorskih klupčica, roleta/grilja, balkonske ograde, sobna vrataNabava materijala za unutarnje uređenje koje uključuje postavljanje podne izolacije i cementne glazure, razvod vodovoda i kanalizacije, fini razvod elektroinstalacija, centralno grijanje, oblaganje podova i zidovaUređenje sanitarnog čvoraNabava namještaja i profesionalne bijele tehnike potrebne za pružanje uslugaNabava sustava za korištenje obnovljivih izvora energije za grijanje i hlađenje kapacitetaIzrada idejnog rješenja za krajobrazno oblikovanje i hortikulturno uređenje dvorišta poljoprivrednog gospodarstva od ovlaštene osobe te hortikulturno uređenje i opremanje sukladno izrađenom projektu (stazice, klupe, stolovi, sjenice, koševi, zatravnjivanje, sadnice drveća, ukrasnog grmlja, dječje igralište, druge površine za igre i ostalo na otvorenom, parkirališta i sl.)Nabava e-bicikala za pružanje usluga na poljoprivrednom gospodarstvuSvi troškovi izrade, postavljanja i ugradnje nabavljenih materijala. | Vrijednost ulaganja najmanje 30.000,00 kn | 30 - 70% /80.000,00 -150.000,00 | Rješenje o MTU za vrstu i kategoriju objekta | 7.1. |
| 7.2. Objekti/ prodajna mjesta za vlastite poljop.-preh. proizvode na PG i/ili vlastitim maloprodajnim mjestima | Nabava kioska/štandova/automata za prodaju vlastitih poljoprivredno-prehrambenih proizvodaNabava gotovih montažnih elemenata i građevinskog materijala za izgradnju i unutarnje uređenje objekata za prodaju koje uključuje postavljanje podne izolacije i cementne glazure, razvod vodovoda i kanalizacije, fini razvod elektroinstalacija, centralno grijanje, oblaganje podova i zidovaNabava opreme i uređaja potrebnih za prodaju vlastitih poljoprivredno-prehrambenih proizvoda; Svi troškovi izrade, postavljanja i ugradnje nabavljenih materijala | Vrijednost ulaganja najmanje 30.000,00 kn | 30 - 70% /80.000,00 -150.000,00 | Rješenje o MTU za vrstu i kat. objekta Upisnik odobrenih objekta u poslovanju s hranom  | 7.2. |
| 8. Kompenzacija otežanih uvjeta gospodarenja u poljoprivredi | 8.1. Očuvanje prirodnih livada i paš. na Žumberku | Očuvanje i održavanje prirodnih livada i pašnjaka na području Žumberka | Najmanje 10 ovaca ili koza / ha pašnjaka | 2.000,00 kn/ha  | Najviše 20.000,00 do 40.000,00 kn po korisniku | 8.1. |
| 8.2. Uređenje pašnjaka u stoč. proizvodnji | Uređenje pašnjaka (nabava električnog pastira i pastirskog pletiva, ograđivanje pašnjaka) u stočarskoj proizvodnji | Vrijednost ulaganja min. 5.000,00 kn | do 50% prihvatljivih troškova | Najviše 15.000,00 do 30.000,00 kn po korisniku | 8.2. |
| 8.3. Održiva proizvodnja kravljeg mlijeka | Održiva proizvodnja kravljeg mlijeka na području Općine Žumberak i Općine Krašić | Ugovor o otkupu | 700,00 kn/kravi | Najviše 5.000,00 do 15.000,00 kn | 8.3. |
| 8.4. Održiva proizvodnja kozjeg mlijeka | Održiva proizvodnja kozjeg mlijeka | Ugovor o otkupu | 150,00 kn/kozi | Najviše 5.000,00 do 15.000,00 kn | 8.4. |
| 8.5. Održiv uzgoj pčelinjih zajednica | Nabavljene selekcionirane pčelinje matice od registriranih uzgajivača |  | 30 - 70% /500,00 -1.000,00 |  | 8.5. |
| **Naziv mjere** | **Prihvatljivi troškovi/aktivnosti** | **Opći uvjeti** | **Intenzitet potpore/****Najviši iznos (kn)** | **Specifični uvjeti Ograničenja** | **Obrazac** |
| 9. Potpora za izradu dokumentacije | Izrada poslovnog plana/investicijske studijeIzrada studije izvodljivostiIzrada projektno-tehničke dokumentacije (arhitektonski elaborat, tehnološki projekt, geodetski elaborat)Konzultantske usluge prijave projekata na EU natječaj | Izrađena i plaćena dokumentacija usluga | 30 - 70% /5.000,00 -60.000,00 |  | 9. |
| 10. Ulaganja u sektoru šumarstva | Nabava sitne mehanizacije, odnosno motornih pila, motornih kosa i/ili kresača grana za čišćenje i uzgojne radove u šumarstvu | Najmanje 1,00 ha ukupnog šumskog posjeda | 50% /do 10.000,00 | Šumski posjed mora biti upisan u Upisnik šumoposjednika | 10. |
| 11. Okrupnjavanje poljoprivrednog i/ili šumskog posjeda | Kupnja poljoprivrednog i/ili šumskog zemljišnog posjeda, imovinski-pravno sređenog, u cilju okrupnjavanja vlastitog poljoprivrednog i/ili šumskog zemljišnog posjeda i unapređenja poljoprivredne proizvodnje. | Zemljište čini proizvodno-gospodarsku cjelinu | 30 - 70% /15.000,00 -25.000,00 kn/ha | Najviše 100.000,00kn po korisniku | 11. |
| 12. Plaćanje premije osiguranja i sanacija šteta | Potpora za plaćenu premiju osiguranja usjeva, sjemenskog i sadnog materijala, povrća, cvijeća, višegodišnjih nasada, staklenika, plastenika, rasplodne stoke i kokoši nesilica u visini 25%-tnog iznosa od uplaćene premije za tekuću godinu od rizika mraza, tuče, suše, požara i udara groma, olujnih vjetrova, gubitka kvalitete voća i povrća, bolesti i uginuća životinja | Plaćena premija osiguranja | 25% /10.000,00 – 20.000,00 kn |  | 12. |
| 13. Analiza tla | Obavljena i plaćena analiza tla pri ovlaštenom laboratoriju, za zemljište u korištenju korisnika potpore | Obavljena i plaćena analiza tla | 30 - 70% /150,00 -300,00 kn |  | 13. |

**IV. IZNOS POTPORE**

Najviši iznos potpore koji jedan korisnik tijekom godine može ostvariti po svim mjerama potpore iznosi 150.000,00 kuna.

**V. KUMULACIJA POTPORA**

Potpore dodijeljene temeljem ovog Javnog poziva imaju narav državne potpore male vrijednosti (*de minimis*).

Potpora se smatra dodijeljenom datumom donošenja Odluke o odabiru i dodjeli sredstava i u iznosu navedenom u Odluci, bez obzira na moguće kasnije iskorištenje u manjem iznosu.

Podnositelji prijave dužni su uz prijavu priložiti Izjavu o korištenim potporama male vrijednosti. Temeljem Uredbe Komisije (EU) broj 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore, Uredbe Komisije (EU) broj 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* u poljoprivrednom sektoru i Uredbe Komisije (EU) broj 316/2019 maksimalan iznos svih potpora male vrijednosti koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 20.000 EUR, odnosno 200.000 EUR za Mjeru 2. (Ulaganja u modernizaciju i povećanje konkurentnosti poduzetnika u preradi i stavljanju na tržište poljoprivrednih i prehrambenih proizvoda), Mjeru 4. (Razvoj proizvodnje i marketing) i Mjeru 7. (Ulaganje u razvoj nepoljoprivrednih djelatnosti i usluga na ruralnom području) uključujući i potpore dobivene temeljem ovog Javnog poziva.

**VI. NAČIN DODJELE POTPORE**

Zahtjevi za potpore se dostavljaju na odgovarajućem prijavnom obrascu uz pripadajuću dokumentaciju, a rješavaju se prema redoslijedu prispijeća i do utroška proračunskih sredstava.

Dva su moguća načina prijave, i to:

1. Korisnik, ovisno o mjeri po kojoj traži Potporu, popunjava odgovarajući Zahtjev za potporu i učitava propisanu dokumentaciju u roku iz točke 7. ovog Javnog poziva putem sustava ePrijave na natječaje i javne pozive (u daljnjem tekstu: Sustav ePrijave) kojem se pristupa putem službene web stranice Zagrebačke županije [www.zagrebacka-zupanija.hr](http://www.zagrebacka-zupanija.hr)

Nakon završetka prijave putem Sustava ePrijave, Zahtjev za potporu se obvezno ispisuje i potpisuje te u roku 7 dana od dana prijave u Sustav ePriiave dostavlja na jedan od dva načina:

|  |  |
| --- | --- |
| * preporučenom pošiljkom na adresu:

Zagrebačka županijaUlica grada Vukovara 72/V10 000 Zagreb | * osobno u pisarnicu Zagrebačke županije:

Zagrebačka županijaUlica grada Vukovara 72/VI, soba 4610 000 Zagreb |

Prilikom podnošenja Zahtjeva za potporu na opisan način, svi prilozi se učitavaju u sustav ePrijava i ne dostavljaju se poštom.

Upute za korištenje Sustava ePrijave dostupne su prilikom prijave.

ili

1. Korisnik, ovisno o mjeri po kojoj traži Potporu, popunjava odgovarajući Zahtjev za potporu, potpisuje i zajedno sa svom traženom dokumentacijom dostavlja na jedan od dva načina:

|  |  |
| --- | --- |
| * preporučenom pošiljkom na adresu:

Zagrebačka županijaUlica grada Vukovara 72/V10 000 Zagreb | * osobno u pisarnicu Zagrebačke županije:

Zagrebačka županijaUlica grada Vukovara 72/VI, soba 4610 000 Zagreb |

Upravni odjel prilikom obrade zahtjeva utvrđuje pravovremenost, potpunost prijave, udovoljavanje prijave propisanim uvjetima iz Javnog poziva i iznos prihvatljivih troškova te izrađuje prijedlog Odluke o odabiru i dodjeli sredstava.

Odluku o odabiru i dodjeli sredstava donosi Župan Zagrebačke županije. Ova Odluka će biti objavljena na službenim web stranicama Zagrebačke županije.

**VII. OBVEZE KORISNIKA**

Korisnik kojem Zagrebačka županija odobri potporu iz točke II., podtočke 1., 2. i 7. ovih Uputa, dužan je o svom trošku označiti predmet ulaganja u roku od 30 dana u skladu s uputama navedenim u Prilogu 1. Javnog poziva, na sljedeći način:

* objekt na način da se informativna ploča izrađena od primjerenog materijala i primjerenih dimenzija postavi na vidnom mjestu,
* površini višegodišnjeg nasada, kod kojeg je financirano podizanje ili opremanje (navodnjavanje, protugradne mreže, sustav protiv mraza) na način da se informativna ploča izrađena od primjerenog materijala i primjerenih dimenzija postavi na ulazu na parcelu ili ogradu parcele,
* svu drugu opremu i strojeve na način da se informativna ploča ili samoljepljiva naljepnica izrađena od primjerenog materijala i primjerenih dimenzija postavi na vidno mjesto.

Podloga informativne ploče je bijele boje. Na njoj se nalazi grb Zagrebačke županije i ispod njega riječi: SUFINANCIRANO SREDSTVIMA ZAGREBAČKE ŽUPANIJE. Slika grba Zagrebačke županije nalazi se na službenim internetskim stranicama Zagrebačke županije, pod Županija, Simboli (<https://www.zagrebackazupanija.hr/zupanija/#simboli>).

Informativna ploča mora biti na predmetu sufinanciranja najmanje pet (5) godina od dana donošenja odluke kojim je odobrena potpora. Korisnici potpore dužni su predmet potpore zadržati u funkciji i ne smiju ga prodati ili na drugi način otuđiti sljedećih pet (5) godina.

Korisnik potpore dužan je omogućiti Zagrebačkoj županiji kontrolu namjenskog utroška dobivene potpore. Korisnici potpore koji nenamjenski utroše odobrena sredstva, dužni su ista vratiti.

Ukoliko je korisnik potpore priložio neistinitu dokumentaciju ili prijavljeno stanje ne odgovara njegovom stvarnom stanju ili je ugovor otkazan, korisnik dobivena sredstva mora vratiti u Županijski proračun, te će biti isključen iz svih županijskih potpora u poljoprivredi i ruralnom razvoju u narednih pet (5) godina.

Ukoliko je Korisniku županijske potpore pogreškom isplaćen viši iznos od stvarno potrebnog, dužan je u roku od osam (8) dana od primljene obavijesti o pogrešci, viši iznos isplaćenih sredstava vratiti u Županijski proračun.

**IX. OBVEZA POSTUPANJA SUKLADNO UPUTAMA I TEKSTU JAVNOG POZIVA**

Prijavitelji su u obvezi postupati sukladno tekstu Javnog poziva i ovim uputama. Prijavitelji su dužni ispuniti prijavu projekta na odgovarajućem prijavnom obrascu potpunim i čitkim ispunjavanjem obrasca, i uz prijavu dostaviti svu potrebnu dokumentaciju. Upute za prijavitelje, obrazac za prijavu i ostali obrasci dostupni su na službenim internetskim stranicama Zagrebačke županije [www.zagrebacka-zupanija.hr](file:///C%3A%5CUsers%5Cdanijel-rukavina%5CDesktop%5Cstaro%20racunalo%5CDocuments%5CSUBVENCIJE%5CBILJNA%20PROIZVODNJA%5C2017%5CODLUKA%5Cwww.zagrebacka-zupanija.hr) pod Natječaji i javni pozivi, Upravni odjel za poljoprivredu, ruralni razvitak i šumarstvo. Prijava izrađena suprotno tekstu Javnog poziva i ovim uputama smatrat će se neprihvatljivom prijavom i kao takva će se odbiti.

KLASA: 320-01/18-04/83

URBROJ: 238/1-08-03/3-18-12

Zagreb, 15. listopada 2019.